Author: MH
Last saved by: agenda0
Company: MH SR

P r e d k l a d a c i a    s p r á v a

Materiál „Návrh na zloženie delegácie Slovenskej republiky na zasadnutí IV. Ministerskej konferencie Svetovej obchodnej organizácie v dňoch 9. – 13. novembra 2001 v  Katare” sa predkladá v nadväznosti na predkladaný materiál o príprave IV. Ministerskej konferencie Svetovej obchodnej organizácie.

Predloženie predmetného materiálu vychádza z požiadavky organizátora konferencie, ktorý pre  zabezpečenie jej úspešného priebehu a bezpečnosti členov delegácií jednotlivých členských krajín Svetovej obchodnej organizácie počas konania konferencie, požaduje zaslanie vyplnených registračných formulárov s  fotografiami účastníkov do 31. júla 2001.
 
	Zásady postupu delegácie na rokovaniach v priebehu konania konferencie budú predmetom materiálu, ktorý Ministerstvo hospodárstva SR pripravuje na základe prebiehajúcich rokovaní na pôde Svetovej obchodnej organizácie k problematike prípravy konferencie a ktorý predloží na schválenie vládou SR v termíne do konca októbra 2001.